Eina og áður hefur verið fjallað um á Vísindavefnum í svari við spurningunni Hvernig eru nöfn heimsálfanna til komin ? Á ensku er hugtakið „ continent “ notað bæði um meginland og heimsálfu og getur það valdið ruglingi hjá okkur sem höfum sitt hvort hugtakið um þessi fyrirbæri . Við þetta má bæta að í enskum orðabókum er meginland ( continent ) oft skilgreint sem mikill landmassi umkringdur sjó , þótt landbrýr geti tengt meginlöndin saman . Hins vegar er hvergi að finna skilgreiningu á því hvar stærðarmörkin liggja heldur er um huglægt mat að ræða . Algengt er að heimskort sýni svæðin lengst frá miðbaug óeðlilega stór , þar með talið Grænland . Sem dæmi má nefna Grænland , Bretland , Írland og Borgundarhólm . Fáum dettur þó sjálfsagt í hug að kalla þessar eyjar meginlönd nema þá ef vera skildi Grænland . Hins vegar eru ákveðin vandamál við að nota jarðskorpuflekana sem viðmið þar sem til dæmis Síbería og Alaska tilheyra sama flekanum en við tölum ekki um þessi svæði sem sama meginlandið . Fleira hefur verið nefnt til sögunnar til þess að greina á milli meginlands og eyju , til dæmis dýralíf og gróðurfar og þá rökstutt þannig að vegna lífræðilegrar eingangrunar hafi gjarnan þróast einsök flóra og fána á eyju á meðan fjölbreytileikinn sé meiri á meginlöndunum og sömu tegundir sé jafnvel að finna á fleiri en einu meginlandi . Þetta viðmið setur okkur þó í vanda þar sem dýra - og plöntulíf í Ástralíu er mjög einkennandi og því ætti Ástralía að flokkast sem eyja samkvæmt þessu . Á sama hátt hefur verið bent á menningu þegar rætt er um hvers vegna hægt er að kalla Ástralíu meginland en ekki Grænland . Í Ástralíu þróaðist mjög sérstök menning í árþúsundir en menning Grænlendinga er á ýmsan hátt svipuð menningu á heimskautasvæðum Norður-Ameríku . Af þessu má sjá að ýmislegt má nota til þess að rökstyðja hvers vegna Ástralía er meginland en Grænland eyja en það er hins vegar engin ein algild skilgreining sem hægt er að nota nema ef vera skildi stærð . Í rauninni eru hugmyndir okkar um það hvað er meginland og hvað er eyja mikið til byggðar á huglægum mælikvarða þar sem stærð skilur á milli í bland við jarðfræðilegar staðreyndir og jafnvel aðra þætti eins og náttúrfar og menningu . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .